সরাইল প্রতিনিধি: সরাইলের অরুয়াইল ইউনিয়ন যুবলীগের সভাপতি এ্যাডভোকেট মো: শফিকুল ইসলামকে গণসংবর্ধনা দিয়েছে স্থানীয় আওয়ামীলীগ ও অঙ্গসংগঠনের লোকজন। গতকাল শুক্রবার বিকেলে আবদুস সাত্তার ডিগ্রী কলেজ মাঠে সমাবেশের মাধ্যমে তাঁকে সংবর্ধনা দেওয়া হয়। ইউপি আওয়ামীলীগের সভাপতি মফিজ মিয়ার সভাপতিত্বে অনুষ্ঠিত সভায় প্রধান অতিথি ছিলেন বাংলাদেশ আওয়ামী স্বেচ্ছা সেবকলীগের কেন্দ্রীয় কমিটির সহ সভাপতি মঈন উদ্দিন মঈন। বক্তব্য রাখেন- জেলা যুবলীগের সম্পাদক মো: সিরাজুল ইসলাম ফেরদৌস, অরুয়াইল ইউপি চেয়ারম্যান মো: মিজানুর রহমান, জেলার সাবেক ছাত্রলীগ নেতা মো: মনির হোসেন, স্থানীয় আ’লীগ নেতা মুক্তিযোদ্ধা মো: কুতুব উদ্দিন, আবু তালেব, ডা: আবু তালেব, আশুগঞ্জের ছাত্রলীগ নেতা আতাউর রহমান ও জেলা স্বেচ্ছাসেবক লীগের সম্পাদক সাইদুজ্জামান আরিফ প্রমূখ। প্রধান অতিথি ষড়যন্ত্রমূলক মিথ্যা মামলার আসামী যুবলীগ নেতা শফিককে এলাকায় শান্তি প্রতিষ্ঠায় কাজ করার নির্দেশ দিয়ে বলেন ৭১’র আদলে জামায়াত শিবির মানুষ হত্যা, লুটপাট, ভাংচুর, ককটেল বোমা বিস্ফোরণ ও অগ্নিসংযোগের মাধ্যমে যে তান্ডব চালাচ্ছে তা এ দেশের জনগণ এখন থেকে শক্ত হাতে প্রতিহত করবে। গণতন্ত্রকামী মানুষ আগামী ৫ জানুয়ারীর নির্বাচনে স্বতস্ফুর্ত ভাবে অংশ গ্রহন করে জননেত্রী শেখ হাসিনাকে আবারও রাষ্টীয় ক্ষমতায় অধিষ্টিত করে উন্নয়নের ধারাবাহিকতা অব্যাহত রাখবে। বক্তারা বলেন, যুদ্ধাপরাধীদের বিচারের রায় বাংলার মাটিতে দ্রুত কার্যকর হবেই। সবশেষে জেলার শিল্পিদের অংশ গ্রহনে এক মনোজ্ঞ সাংস্কৃতিক অনুষ্ঠানের মাধ্যমে উপস্থিত লোকদের মাতিয়ে তুলেন।